Oddinary
Oddinary – devintasis Pietų Korėjos grupės „Stray Kids“ EP (iš jų – šeštasis, kuriame dainos atliekamos korėjietiškai), išleistas 2022 m. kovo 18 d. Tai – pirmasis grupės įrašas, išleistas „Republic Records“ įrašų leidyklos, su kuria grupė 2022 m. vasarį pasirašė kontraktą. Albumas susilaukė teigiamų kritikų įvertinimų ir buvo komerciškai sėkmingas visame pasaulyje. JAV per pirmąją pardavimų savaitę pardavus 110 tūkstančių kopijų, „Oddinary“ pasiekė pirmąją „Billboard 200“ reitingo vietą, tapdamas pirmuoju grupės įrašu, pasiekusiu šio reitingo viršūnę. Lietuvoje įrašas pasiekė trečiąją reitingo vietą.